گرجستانین باتومی شهرینده رئاللاشدیریلان "ترومپ تاوئر" لاییحهسینین ایجراسی دایاندیریلیب.
آپا خبر وئریر کی، بو بارهده "ترومپ اورگانیزاسیون" و گرجستانین اینوئستیسییا شیرکتی اولان "سیلک رواد گرووپ"ون بیرگه بیاناتیندا دئییلیر.
۴۷ مرتبهلی گؤیدهلنین تیکینتیسی بارهده راضیلاشما ۲۰۱۲-جی ایلده ایمضالانیب.
بوندان اؤنجه آمئریکانین یئنی سئچیلمیش پرئزیدئنتی دونالد ترامپین رقیبلری دفعهلرله بیان ائدیبلر کی، خاریجی اؤلکهلرده بیزنئس ماراقلاری اؤلکه باشچیسینین خاریجی سیاستینه تأثیر ائدجک. "بلومبئرگ" ایسه قید ائدیر کی، گرجستانداکی بیزنئس لاییحهسینه خیتام وئرمکله ترامپ بوتون ادعالارا جاواب وئریب.
"بلومبئرگ" اونو دا خاطیرلادیر کی، اؤتن آی "ترومپ اورگانیزاسیون" آذربایجان و برازیلییاداکی لاییحهلرینین ایجراسینا خیتام وئریب.
azb_Arab azb_Arab azb_Arab azb_Arab azb_Arab